CELEX: 32015D1291
Language: da
Date: 2015-07-23 00:00:00
Title: Kommissionens gennemførelsesafgørelse (EU) 2015/1291 af 23. juli 2015 om tilladelse til markedsføring af varmebehandlede mælkeprodukter fermenteret med Bacteroides xylanisolvens (DSM 23964) som et nyt levnedsmiddel i henhold til Europa-Parlamentets og Rådets forordning (EF) nr. 258/97 (meddelt under nummer C(2015) 4960)

28.7.2015   
            
            
               DA
            
            
               Den Europæiske Unions Tidende
            
            
               L 198/26
            
         KOMMISSIONENS GENNEMFØRELSESAFGØRELSE (EU) 2015/1291
   af 23. juli 2015
   om tilladelse til markedsføring af varmebehandlede mælkeprodukter fermenteret med Bacteroides xylanisolvens (DSM 23964) som et nyt levnedsmiddel i henhold til Europa-Parlamentets og Rådets forordning (EF) nr. 258/97
   
      
         (meddelt under nummer C(2015) 4960)
      
   
   (Kun den tyske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (1), særlig artikel 7, og
   ud fra følgende betragtninger:
   
               (1)
            
            
               Den 18. december 2012 indgav selskabet Avitop GmbH en ansøgning til de kompetente myndigheder i Irland om tilladelse til at markedsføre varmebehandlede mælkeprodukter fermenteret med Bacteroides xylanisolvens (DSM 23964) som et nyt levnedsmiddel.
            
         
               (2)
            
            
               Det kompetente irske fødevarevurderingsorgan afgav den 21. juni 2013 sin første vurderingsrapport. I rapporten konkluderes det, at varmebehandlede mælkeprodukter fermenteret med Bacteroides xylanisolvens (DSM 23964) opfylder kriterierne for nye levnedsmidler i artikel 3, stk. 1, i forordning (EF) nr. 258/97.
            
         
               (3)
            
            
               Den 4. september 2013 fremsendte Kommissionen den første vurderingsrapport til de øvrige medlemsstater.
            
         
               (4)
            
            
               Inden for det tidsrum på 60 dage, der er fastsat i artikel 6, stk. 4, første afsnit, i forordning (EF) nr. 258/97, blev der fremsat begrundede indsigelser.
            
         
               (5)
            
            
               Den 10. april 2014 anmodede Kommissionen Den Europæiske Fødevaresikkerhedsautoritet (i det følgende benævnt »EFSA«) om at foretage en vurdering af varmebehandlede mælkeprodukter fermenteret med Bacteroides xylanisolvens (DSM 23964) som et nyt levnedsmiddel i henhold til forordning (EF) nr. 258/97.
            
         
               (6)
            
            
               Den 10. december 2014 vedtog EFSA »Scientific Opinion on the safety of« heat-treated milk products fermented with Bacteroides xylanisolvens DSM 23964 »as a novel food« (2), hvori det konkluderes, at sådanne mælkeprodukter er sikre.
            
         
               (7)
            
            
               Denne udtalelse giver tilstrækkeligt grundlag for at fastslå, at varmebehandlede mælkeprodukter fermenteret med Bacteroides xylanisolvens (DSM 23964) som et nyt levnedsmiddel opfylder kriterierne i artikel 3, stk. 1, forordning (EF) nr. 258/97.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Varmebehandlede mælkeprodukter fermenteret med Bacteroides xylanisolvens (DSM 23964), jf. bilaget, kan markedsføres i Unionen som et nyt levnedsmiddel i flydende og halvflydende form og som spraytørret pulver.
   Artikel 2
   Denne afgørelse er rettet til Avitop GmbH, Robert Rössle Str. 10, 13125 Berlin, Tyskland.
   
      Udfærdiget i Bruxelles, den 23. juli 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 43 af 14.2.1997, s. 1.
   
      (2)  EFSA Journal 2015;13(1):3956.
   
      BILAG
      
         SPECIFIKATION AF VARMEBEHANDLEDE MÆLKEPRODUKTER FERMENTERET MED BACTEROIDES XYLANISOLVENS (DSM 23964)
      
      
                  
                     Definition
                  
               
               
                  :
               
               
                  Varmebehandlede fermenterede mælkeprodukter fremstilles med Bacteroides xylanisolvens (DSM 23964) som starterkultur.
               
            
                  
                     Beskrivelse
                  
               
               
                  :
               
               
                  Letmælk (mellem 1,5 % og 1,8 % fedt) eller skummetmælk (med et fedtindhold på 0,5 % eller derunder) pasteuriseres eller UHT-behandles, inden fermenteringen startes med Bacteroides xylanisolvens (DSM 23964). Det opnåede fermenterede mælkeprodukt homogeniseres og varmebehandles dernæst for at inaktivere Bacteroides xylanisolvens (DSM 23964). Det færdige produkt indeholder ikke levedygtige celler af Bacteroides xylanisolvens (DSM 23964) (1).
               
            
         (1)  DIN EN ISO 21528-2 (ændret metode).